Správa o Účasti verejnosti na tvorbe právnych predpisov

Verejnosť bola o príprave návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 356/2006 Z. z. o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení neskorších predpisov informovaná prostredníctvom predbežnej informácie č. PI/2018/190 zverejnenej na portáli právnych predpisov Slov-Lex. Pripomienkové konanie prebiehalo od 11.9.2018 do 24.9.2018. K predbežnej informácii k návrhu nariadenia vlády nevzniesla verejnosť pripomienky.

Odborná verejnosť bola do prípravy predloženého návrhu nariadenia vlády zapojená aj prostredníctvom konzultácie s dotknutými subjektami, ktorú zabezpečilo Ministerstvo hospodárstva SR podľa Jednotnej metodiky na posudzovanie vybraných vplyvov. Konzultácie prebiehali od 6.9.2018 do 25.9.2018. Jeden subjekt si vyžiadal podrobnejšie informácie o návrhu nariadenia vlády. Ani jeden subjekt nevzniesol pripomienku alebo otázku k návrhu nariadenia vlády.